# Biharkeresztes Város Önkormányzat 1.

P o l g á r m e s t e r é t ő l

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**ELŐTERJESZTÉS**

*a gyógyszertár épületrészére kötendő bérleti szerződésről*

Dr. Tóth Ágnes gyógyszerész 2024. február 5. napja óta üzemelteti a Remedium Gyógyszertárat. A gyógyszertár épülete az önkormányzat kizárólagos tulajdonában van. Dr. Tóth Ágnes 2025. július 14. napján kérelmet nyújtott be a Képviselő-testülethez.

Kérelmében leírta, hogy további fejlődésük gátjának jelenleg magát az ingatlant érzik. Az officina, mint a betegkiszolgálás helye nagyon elavult, valamint a dolgozók részére egy igényes vizesblokk, étkező, öltöző kialakítása is sürgető lenne. A fűtési rendszer a tél folyamán többször is elégtelenül működött, volt, hogy napokig nem volt fűtés. A hátsó oldalon a nyílászárók cseréje is fontos lenne. Ezeket a beruházásokat szeretnék megvalósítani saját forrásukból, ugyanakkor a gyógyszertár bérleti szerződés novemberben lejár. Szeretne hosszútávú bérleti szerződést köti az önkormányzattal.

Kérem a képviselő-testületet, hogy véleményét kialakítani szíveskedjen, melyhez elfogadásra javaslom az alábbi

**H a t á r o z a t i j a v a s l a t -** ot

**A.**

Biharkeresztes Város Önkormányzat Képviselő-testülete a Biharkeresztes Város Önkormányzat kizárólagos tulajdonát képező 4110 Biharkeresztes, Ady Endre u. 3-5. sz. alatti gyógyszertár épületrészre bérleti szerződést köt a gyógyszertárat jelenleg is üzemeltető Dr. Tóth Ágnessel 2025. november 15. napjától 10+10 évre.

Felhatalmazza a polgármestert a bérleti szerződés aláírására.

**Felelős:** Dani Béla Péter polgármester

**Határidő:** azonnal

**B.**

Biharkeresztes Város Önkormányzat képviselő-testülete a Biharkeresztes Város Önkormányzat kizárólagos tulajdonát képező 4110 Biharkeresztes, Ady Endre u. 3-5. sz. alatti gyógyszertár épületrészre nem köt bérleti szerződést a gyógyszertárat jelenleg is üzemeltető Dr. Tóth Ágnessel.

**Felelős:** Dani Béla Péter polgármester

**Határidő:** azonnal

Biharkeresztes, 2025. július 14.

**Dani Béla Péter**

polgármester