**Tisztelt Polgármester Úr!**

**Tisztelt Képviselő-testület!**

Ezúton szeretnénk a Tisztelt Testülethez fordulni azzal a kéréssel, hogy szíveskedjenek megvitatni a Remedium Gyógyszertár bérleti szerződésének meghosszabbítását, amely a jelenlegi megállapodás szerint 2025. november 14-én jár le. Indítványozzuk, hogy a bérleti jogviszonyt 2025. november 15-től kezdődően további 10+10 évre hosszabbítsák meg.

A gyógyszertár korszerűsítésére vonatkozó terveink elkészültek, a kivitelezési munkálatokra vonatkozó árajánlatok beszerzése jelenleg is folyamatban van. Előzetes kalkulációink alapján a beruházás becsült költsége 40–50 millió forint.

Célunk egy teljes körűen megújult, korszerű, a mai szakmai és technikai elvárásoknak mindenben megfelelő officina kialakítása, amelynek része a villamos hálózat teljeskörű felújítása is.

A gyógyszertár megvásárlása és a tervezett fejlesztés együttes megtérülési ideje előreláthatólag 12–15 év. Ennek megfelelően a 10+10 éves bérleti jogviszony biztosítása jelentené számunkra a hosszú távú működés gazdasági alapjait.

**Egyúttal kérjük a Képviselő-testület hozzájárulását az átalakítási munkálatok elvégzéséhez is**, annak érdekében, hogy a fejlesztést mielőbb megkezdhessük.

Kérjük, hogy kérelmünket a következő testületi ülésen megvitatni és támogatni szíveskedjenek.

Levelünkhöz csatolva küldöm az átalakítás belsőépítészeti terveit valamint egy hasonló koncepció alapján átalakított patikai officina fotóját.

**Tisztelettel:**

Dr. Tóth Ágnes  
Varga Tamás József