

# **FELADAT-ELLÁTÁSI SZERZŐDÉS**

**Területi ellátási kötelezettségű fogorvosi és iskola egészségügyi tevékenység **

**határozatlan ideig történő ellátására**

amely létrejött egyrészről:

**Biharkeresztes Város Önkormányzata** (székhely: 4110 Biharkeresztes, Széchenyi u. 57., törzskönyvi azonosító szám (PIR): 728405, KSH statisztikai számjel: 15728403-8411-321-09, adószám: 15728403-2-09, képviseli: Dani Béla Péter polgármester), mint megbízó, a továbbiakban: **megbízó**

másrészről:

**Dr. Kurkó Fogászati Betéti Társaság** (székhelye: 4110 Biharkeresztes, Ady Endre utca 3-5., működési engedély száma: 416-2/2024, adószáma: 22882950-1-09, képviseli: Dr. Maczkó László András), mint feladatot ellátó fogorvos, a továbbiakban, mint **megbízott** (együttesen: Felek) között a gyógyító-megelőző egészségügyi alapellátás körében a területi ellátási kötelezettséggel működő, az önkormányzat kötelező feladatkörébe tartozó vegyes fogorvosi körzet területi ellátási kötelezettséggel (fogorvosi körzet: Biharkeresztes, Bedő, Ártánd, Bojt, Told, Nagykereki települések) végzendő alapellátási és iskolafogászati feladatainak a teljes körű ellátására a megbízó 74/2025. (IV. 29.) számú határozata alapján az alulírott helyen és napon a következő feltételekkel.

1. Megbízó, Magyarország helyi önkormányzatairól szóló 2011. évi CLXXXIX. törvény 13. § (l) bekezdés 4. pontjában és az egészségügyről szóló 1997. évi CLIV. törvény 152. (l) bekezdés a) pontjában meghatározott kötelező feladatának ellátása érdekében, az önálló orvosi tevékenységről szóló 2000. évi II. törvény, az önálló orvosi tevékenységről szóló 2000. évi II. törvény végrehajtásáról szóló 313/2011. (XII.23.) Korm. rendelet, továbbá a háziorvosi, házi gyermekorvosi és fogorvosi tevékenységről szóló 4/2000. (11.25.) EüM rendelet, valamint az egészségügyi szolgáltatások Egészségbiztosítási Alapból történő finanszírozásának részletes szabályairól szóló 43/1999. (111.3.) Korm. rendeletben foglaltaknak megfelelően 2025.07.01. napjától, határozatlan időre megbízza, a megbízott pedig elvállalja Biharkeresztes városban a fogorvosi alapellátási tevékenység végzését a hivatkozott jogszabályoknak megfelelő folyamatos területi ellátási kötelezettséggel.
2. Szerződő felek megállapodnak abban, hogy a fogorvosi körzet szakalkalmazottját, nevezetesen: a fogorvos tevékenységét segítő asszisztenst a jogszabályban előírt feltételek mellett a megbízott foglalkoztatja, felette a munkáltatói jogkört gyakorolja. Megbízó hozzájárul, hogy a megbízott a részére biztosított rendelőt, a Hajdú-Bihar Vármegyei Kormányhivatal Berettyóújfalui Járási Hivatal Népegészségügyi Osztálya engedély szerinti magánrendelésére is használja.
3. A háziorvosi/fogorvosi rendelő közös használatú részeinek takarítása, valamint a víz, fűtés, villanyáram biztosítása a megbízó feladata.
4. A megbízott kötelezettséget vállal arra, hogy a megbízó ellátási kötelezettségébe tartozó közszolgáltatások közül a jelen szerződésben meghatározott szolgáltatásokat folyamatosan, a jogszabályokban és az egészségügyi szakmai szabályokban előírt szakmai színvonalon, területi ellátási kötelezettséggel nyújtja.

5.1. A megbízott köteles az ellátási területén (Biharkeresztes, Ártánd, Bedő, Bojt, Nagykereki, Told) állandó lakóhellyel rendelkezőket ellátni, az ellátási területén kívül lakó biztosítottakat szabad kapacitása terhére látja el. A megbízott a lakosság gyógyító-megelőző alapellátását végzi vegyes fogászati tevékenység keretében (4 nap felnőtt fogászat, 1 nap gyermek/iskola fogászat)

Feladatkörébe tartozik különösen az egészséges lakosság részére nyújtott tanácsadás, a beteg vizsgálata, gyógykezelése, fogászati rehabilitációja, illetve szükség esetén szakorvosi vagy fekvőbeteg-gyógyintézeti vizsgálatra, gyógykezelésre való utalása.

1. 2. A megbízott feladatkörébe tartozik továbbá:
   1. a fog- és szájbetegek alapellátás körébe tartozó vizsgálata, kezelése és gondozása
   2. a fogászati szűrővizsgálatok végzése
   3. a góckutatás
   4. a terhesek fogászati gondozása, a gyermek tanácsadásban való közreműködés
   5. a sürgősségi ellátás
   6. az egészségnevelésben és az egészségügyi felvilágosításban való részvétel
   7. külön jogszabályban meghatározott fogorvosi, fogorvosszakértői feladatok.

5.3. A megbízott a folyamatos ellátást a 43/1999. (111.3.) Korm. rendelet 7.  (l) bekezdésében foglaltak szerint végzi.

Folyamatos az ellátás, ha

* + - 1. A fogorvosi szolgálat orvosa — a háziorvosi, házi gyermekorvosi és fogorvosi tevékenységről szóló 4/2000. (II. 25.) EüM rendeletben — a meghatározott rendelési időben rendelőjében fogorvosi tevékenységet végez.
      2. A fogorvosi szolgálat orvosa heti 30 órában az őt választó biztosítottak számára rendelkezésre áll, ide nem értve a keresőképtelenség, a hivatalos távollét, illetve a szabadság miatt szükségessé váló helyettesítés eseteit.

A praxis rendelési ideje és helye:

Hétfő 08:00-14:00 óra

Kedd 10:00-14:00 óra

Szerda 10:00-17:00 óra

Csütörtök 10:00-17:00 óra (iskolafogaszati nap)

Péntek 08:00-14:00 óra

Magánrendelés heti 2 óra

Szerda 17:00-18:00

Péntek 14:00-15:00

* + - 1. A felnőtt és gyermek (vegyes) fogorvosi szolgálat ellátásában a fogorvos helyettesítési rendje a Hajdú-Bihar Vármegyei Kormányhivatal Berettyóújfalui Járási Hivatal Népegészségügyi Osztálya engedélyben meghatározottak szerint történik. A helyettesítést azaz orvos látja el - saját rendelőjében -, akivel a fogorvos külön megállapodást köt.
      2. A praxisjoggal érintett körzeteket az önkormányzat ide vonatkozó rendelete határozza meg, amely jelen szerződés mellékleteként értelmezendő.
  1. A megbízott a fogorvosi feladaton túl elvállalja az iskola-egészségügyi feladatok ellátását, melynek keretében gondoskodni köteles:
* az oktatási és nevelési intézményekbe beiratkozott tanulók korosztályuknak megfelelő szűrővizsgálatairól és ellátásáról;
* az ellátás körébe tartozó tanulókkal kapcsolatos fogászati feladatok ellátásáról;
* a kollégiumban tartózkodók sürgősségi ellátásáról;
* a vizsgált és ellátott esetek nyilvántartására szolgáló forgalmi napló vezetéséről.
  1. Az iskola/óvoda-egészségügyi ellátás működési területei:
     1. Biharkeresztes
     2. Ártánd
     3. Bedő
     4. Bojt
     5. Nagykereki
     6. Told

Az iskola/óvoda-egészségügyi ellátás rendelési ideje csütörtökönként 10,00-17,00 óra között. Ezen ellátás helyettesítési rendje a Hajdú-Bihar Vármegyei Kormányhivatal Berettyóújfalui Járási Hivatal Népegészségügyi Osztálya engedélyben foglaltak szerint azon helyettesítő orvossal, akivel a fogorvos ebben külön megállapodik.

7. Megbízó a tulajdonában lévő 4110 Biharkeresztes, Ady E. u. 3-5. szám alatti épület egy rendelőjét, annak üzemeltetésével, fenntartásával (fűtésével, világításával, vízfogyasztásával) kapcsolatban felmerülő költségek fedezésére bruttó 36.576 Ft/hó összeg ellenében adja a megbízott használatába, amely összeget a megbízott minden hónap 15 napjáig megfizet a megbízó részére. A magánrendelésre vonatkozó bérleti díj összege 10.000 Ft/hó összegben kerül megállapításra, amely összeget a megbízott minden hónap 15 napjáig megfizet a megbízó részére.

8.1 A megbízott a jelen szerződésben foglalt fogorvosi alapellátást a 4110 Biharkeresztes, Ady E. u. 3-5. szám alatti helyiségben köteles biztosítani saját tulajdonú, illetve a megbízó által átadott eszközeivel. Az eszközök működőképes rendelkezésre állásáról, rendbentartásáról, pótlásáról a megbízott saját felelősségi körében gondoskodik. A minőségi fogorvosi alapellátás folyamatos biztosítása érdekében megbízott gondoskodik az egészségügyi szolgáltatások nyújtásához szükséges szakmai minimumfeltételekről szóló 60/2003. (X. 20.) ESzCsM rendelet alapján - a gép-, műszer, valamint egyéb állóeszközök fenntartásáról, felújításáról. A megbízó lehetőségeihez mérten és a vonatkozó pályázati lehetőségek kihasználásával segítséget nyújt az e pontban meghatározottak teljesítéséhez.

8.2 A rendelő állagában — praxisban dolgozókban felróható okok miatt bekövetkezett károkért, meghibásodásért a megbízott felel. A megbízott köteles jó gazda módjára gondoskodni, a központi berendezési tárgyak műszaki állapotának megőrzéséről.

9.1 A megbízót terhelik a tulajdonában lévő rendelő és helyiségei fenntartásával járó közüzemi költségek (fűtés, víz, áram, stb.). A megbízót terheli az épület felújításával, karbantartásával (pl. festés) kapcsolatos kiadások.

9.2 Megbízott saját költségén gondoskodik a fogorvos tevékenysége során keletkezett veszélyes hulladék összegyűjtéséről és annak tárolásáról és elszállításáról a Hajdú-Bihar Vármegyei Kormányhivatal Berettyóújfalui Járási Hivatal Népegészségügyi Osztálya előírásainak megfelelően.

10. A megbízott jelen feladat-ellátási szerződésben részletezett feladatok ellátásához szükséges fedezetet kizárólag az Nemzeti Egészségbiztosítási Alapkezelővel kötött finanszírozási szerződés alapján folyósított összegből biztosítja. A finanszírozási szerződés megkötéséhez a megbízó jelen szerződés aláírásával hozzájárul azzal, hogy a megbízás teljesítése másra át nem ruházható, a megbízottat személyes szolgáltatás-nyújtási kötelezettség terheli.

A praxisban személyesen közreműködő fogorvos adatai:

Név: Dr. Maczkó László András

Pecsét száma: 97675

Diplomájának száma és kelte: 1032 (2021.02.23. napja)



Engedélyének száma: OKFŐ/45000-5/2025.

11. A megbízott helyett a helyettesítés esetét kivéve — más személy csak a megbízó előzetes írásbeli hozzájárulásával láthatja el az alapellátás feladatait. Hozzájárulás nélkül a megbízott személyének változása felmondásra okot adó magatartás. A fogorvos távolléte idejére a megfelelő szakmai helyettesítéséről saját költségére köteles gondoskodni. A megbízott ellátási zavar esetén haladéktalanul, legkésőbb 24 órán belül köteles írásban tájékoztatni az megbízó polgármesterét. Az előre nem tervezhető eseményeket, azok észlelését követő 5 munkanapon belül kell írásban bejelenteni.

12. A megbízott köteles az ellátásban részesített személyekről és a nyújtott ellátásról a hatályos jogszabályokban foglaltaknak megfelelő orvosi dokumentációt, valamint nyilvántartást vezetni és arról az arra jogosultaknak felvilágosítást adni. A megbízott személyének változása esetén a praxisban nyilvántartott minden beteg dokumentációját köteles az új Feladatellátó számára átadni.

13.1 Megbízottnak a megbízó által rendelkezésére bocsátott rendelő, öltöző, öltöző berendezésére, alapfelszerelésére a vállalkozói tevékenység megszűnése és közalkalmazott jogviszonnyá válása esetén — a megbízót elővásárlási jog illeti meg a beszerzési ár figyelembevételével (amennyiben a megbízottnak elidegenítési szándéka van).

13.2 Ha a működés költségeit előre nem tervezhető okok következtében olyan mértékben megemelkednek, hogy a NEAK alap nem nyújt fedezetet a működési költségek, illetve az alkalmazotti bérek és járulékaik kifizetésére a megbízó a vállalkozó fogorvos írásbeli kérésére:

* 1. A vállalkozó fogorvossal ismételt közalkalmazotti jogviszonyt létesít, a hatályos jogszabályok értelmében. A közalkalmazotti jogviszony létesítésének feltétele, hogy a vállalkozó fogorvosként eltöltött idő alatt a Hajdú-Bihar Vármegyei Kormányhivatal Berettyóújfalui Járási Hivatal Népegészségügyi Osztálya, az Orvosi Kamara, vagy az illetékes Bíróság nem hozott elmarasztaló jogerős határozatot a szakmai, etikai munkája ellen. A közalkalmazotti jogviszonyba visszatérő orvos illetményének, illetve bérbeállási szintjének meghatározása az akkor érvényben lévő jogszabályok szerint történik.
  2. Amennyiben a vállalkozó fogorvossal a megbízó ismételt közalkalmazotti jogviszonyt létesít, akkor ezzel egyidejűleg a szakdolgozókkal is, amennyiben ők ezt elfogadják. Bérük megállapítására ugyancsak az akkor hatályos jogszabályok az irányadóak.

1. A megbízott területi ellátási kötelezettségét az általa foglalkoztatott személy/ek közreműködésével látja el. Amennyiben a megbízott területi ellátást már nem lát el, úgy a megbízó feladatának tekinti, hogy elsősorban a megbízott által foglalkoztatott személy/ek kerülj ennek foglalkoztatásra az új megbízott mellett.
2. A megbízott a Hajdú-Bihar Vármegyei Kormányhivatal Berettyóújfalui Járási Hivatal Népegészségügyi Osztálya által kiadott működési engedélyben meghatározott időrendben köteles rendelni, és azt a szolgáltatás igénybevevőkkel, valamint a megbízóval köteles közölni. A rendelési időt és az elérhetőséget (telefonszám) a rendelőhelyiség bejáratára közérthetően és jól látható helyen ki kell függeszteni.
3. Megbízó ellenőrzi a jelen szerződésben vállalt kötelezettségek teljesítését. Ennek keretében a megbízott rendelkezésre bocsátja az ellenőrzéshez szükséges adatokat, információkat, biztosítja az iratokba való betekintést.

17. A szerződő felek az l. pontban meghatározott feladatok színvonalát mérő mutatóknak tekintik az egészségügyről szóló 1997. évi CLIV. törvény V. fejezetében foglaltakat, különösen a szakmai követelmények betartását és a minőségi biztosítási rendszer kiépítését. A cél elérése érdekében a minőségi rendszer magába foglalja a minőségi követelmények meghatározását, ezek teljesítésének ellenőrzését, értékelését, szükség szerint tanúsítását és a folyamatos minőségfejlesztést. A megfelelőség tanúsítás a megbízott minőségügyi rendszerének, valamint ez által a szolgáltató által nyújtott ellátások minőségének felülvizsgálata és elismerése. A megbízott a megfelelőség tanúsítást az általa önkéntesen teljesített, az ellátás színvonalát emelő és szakmai tartalmát bővítő szolgáltatás minősége megfelelőségének elismerése érdekében kezdeményezheti.

18. A megállapodás felmondása vagy módosítása bármelyik fél által kizárólagosan írásban kezdeményezhető megfelelő indoklás közlésével. Szerződő felek a felmondás vagy módosítás tárgyában egyeztetést kötelesek kezdeményezni, amelynek lefolytatására 15 napos jogvesztő határidőt határoznak meg. Szerződő felek megállapodnak abban, hogy a jelen megállapodás bármelyik fél részéről 6 hónapos felmondási idő alkalmazásával mondható fel írásban, 15 nappal korábban előre közölten.

1. A felmondási idő alatt a megbízott köteles a szerződésben vállalt közszolgáltatást folyamatosan teljesíteni, melyet a megbízó ellenőre útján ellenőrizheti.
2. A megbízó 6 hónapos felmondási határidővel jelen szerződést - indoklással felmondhatja, ha a megbízott a feladat-ellátási szerződésben vállalt kötelezettségeit írásbeli felszólítás ellenére sem teljesíti, vagy folytatólagosan megszegi a jogszabályban foglalt működésre vonatkozó előírásokat, vagy a fogorvos önálló egészségügyi tevékenység végzésére való jogosultságát bármely okból elveszti.
3. A megbízó a jelen szerződést azonnali hatállyal felmondhatja, ha

* a megbízott működési engedélyét, illetőleg a társas-egészségügyi vállalkozó működési engedélyét visszavonták, vagy a cégjegyzékből törölték;
* a megbízott súlyosan megszegte a közszolgáltatás finanszírozására vonatkozó szerződést és emiatt a finanszírozási szerződést felmondták;
* az Orvosi Kamara az orvost a foglalkozás gyakorlásától eltiltja;
* a bíróság jogerős ítéletében az orvost a foglalkozás gyakorlásától eltiltja.

1. A működéssel kapcsolatosan a megbízott felel az általa harmadik személynek okozott kárért, a megbízó ezzel kapcsolatos felelősségét kizárja. A körzetmódosítás miatt bekövetkezett, a fogorvost ért kár esetén a települési önkormányzat kártalanítási kötelezettséggel tartozik, amelynek összege a fogorvosi szolgáltató által a finanszírozása keretében a praxiskezelőtől kapott tárgyévet megelőző év, éves összegének 50 %-a.
2. A megbízott kötelezettséget vállal arra, hogy az 1. pontban leírt feladatokat a mindenkori szakmai követelményeknek megfelelő működési engedély és kötelező felelősség biztosítás birtokában látja el.
3. Felek megállapodnak abban, hogy 2025.07.01. napjától 2025.07.31. napjáig a tartós helyettesítési feladatokat Dr. Kurkó László látja el a megbízó és Dr. Kurkó László (pecsét száma: 48352) felek által 2013.02.28. napján kötött feladatellátási szerződésben foglaltak szerint, annak 5.3. pont b) alpontja szerinti rendelési időben és helyen.

Jelen szerződésben nem szabályozott kérdésekben a háziorvosi, házi gyermekorvosi és fogorvosi tevékenységről szóló 4/2000. (II. 25.) EüM rendeletben foglaltakat, valamint a Ptk. és az egészségügyi ellátásra irányadó hatályos jogszabályok rendelkezéseit kell megfelelően alkalmazni.

Szerződő felek a szerződést elolvasták, mint akaratukkal mindenben megegyezőt helybenhagyólag aláírják.

Biharkeresztes, 2025…...

|  |  |
| --- | --- |
| ………………………………………..  **Biharkeresztes Város Önkormányzata**  képviseli: Dani Béla Péter polgármester  megbízó | ………………………………………..  **Dr. Kurkó Fogászati Betéti Társaság**  képviseli: Dr. Maczkó László András  megbízott |

…………………………………………….

**Dr. Kurkó László**

**fogszakorvos**